wickkiey/tamil-wikipedia-chunked huggingface dataset:
# ஒலிவாங்கி

## அளவுகளும், விபரக்குறிப்புகளும்

### ஒலிவாங்கி அளவுதிருத்த நுட்பங்கள்

ஓர் ஒலிவாங்கியைக் கொண்டு விஞ்ஞானப்பூர்வமான அளவீட்டை எடுக்க வேண்டுமானால், அதன் மதிப்புமிக்க உணர்வுத்திறன் தெரிந்திருக்க வேண்டும். (ஒரு பாஸ்கெலுக்கான மின்னழுத்தத்தில்) இது சாதனத்தின் ஆயுள்காலத்திற்கு ஏற்ப மாறக்கூடும் என்பதால், தொடர்ந்து குறிப்பிட்ட கால இடைவெளியில் அளவீட்டு ஒலிவாங்கிகளை அளவுதிருத்தம் செய்ய வேண்டிய தேவை ஏற்படுகிறது. சில ஒலிவாங்கி உற்பத்தியாளர்களும், சில தனியார் பரிசோதனை ஆய்வகங்களும் இந்த சேவையை அளிக்கின்றன. இங்கிலாந்தில் இருக்கும் என்.பி.எல்., ஜேர்மனியில் இருக்கும் பீ.டி.பி., அமெரிக்காவில் இருக்கும் என்.ஐ.எஸ்.டி. போன்ற தேசிய அளவீட்டு அமைப்புகளில் அனைத்து வகையான ஒலிவாங்கியின் அளவுதிருத்தத்தையும் அதன் முதன்மை தரமுறைகளோடு கண்டறிய முடியும். அளவுதிருத்தம் செய்யப்பட்ட அளவீட்டு ஒலிவாங்கிகளைக் கொண்டு பின்னர் ஒப்பீட்டு முறையில் ஏனைய ஒலிவாங்கிகளை அளவுதிருத்தம் செய்யலாம்.  
பயன்பாடுகளைச் சார்ந்து, அளவீட்டு ஒலிவாங்கிகள் குறிப்பிட்ட கால இடைவெளியில் (ஒவ்வொரு ஆண்டும் அல்லது குறிப்பிட்ட மாத இடைவெளியில்) பரிசோதிக்க வேண்டும்.
# ஒலிவாங்கி

## அளவுகளும், விபரக்குறிப்புகளும்

### ஒலிவாங்கி அளவுதிருத்த நுட்பங்கள்

#### பிஸ்டோஃபோன் கருவி

ஒரு பிஸ்டோஃபோன் என்பது ஓர் ஒலியியல் அளவுதிருத்தியாகும். இந்த அளவுதிருத்தம் ஓர் ஆடுதண்டைப் பயன்படுத்துகிறது. இதில் காற்று மாறாவெப்பத்தில் அழுத்தப்பட்டிருக்கும். அது வைக்கப்பட்டிருக்கும் அந்த அறையில் இருக்கும் ஒலி அழுத்த அளவை சாதனத்தின் உள் அளவுகளைக் கொண்டும், மாறாவெப்ப வாயு விதியைக் கொண்டும் கணக்கிட முடியும். இதற்கு <math>P V^{\gamma}</math> என்பது நிலையாக இருக்க வேண்டும். <math>P</math> என்பது அந்த அறையில் இருக்கும் அழுத்தத்தைக் குறிக்கும். <math>V</math> என்பது அறையின் கொள்ளளவைக் குறிக்கும். <math>\gamma</math> என்பது குறிப்பிட்ட கொள்ளளவில், குறிப்பிட்ட வெப்பத்திற்கு, நிலையான அழுத்தத்தில் இருக்கும் காற்றின் குறிப்பிட்ட வெப்ப விகிதத்தைக் குறிக்கும்.
பிஸ்டோஃபோன் முறை குறைந்த அலைவரிசைகளில் மட்டுமே வேலை செய்கிறது. பொதுவாக, வழக்கமான பரிசோதனை அலைவரிசை ஏறத்தாழ 250 ஹெட்ஸில் இருக்கும்.
# ஒலிவாங்கி

## அளவுகளும், விபரக்குறிப்புகளும்

### ஒலிவாங்கி அளவுதிருத்த நுட்பங்கள்

#### நேர்எதிர்மை முறை

இந்த முறையானது, ஒன்று அல்லது பல ஒலிவாங்கிகளின் நேர்எதிர்மையைச் சார்ந்திருக்கிறது. ஒரு நெருக்கமான இணையி அல்லது கட்டற்ற புலத்தில் இந்த நுட்பம் செயல்படுத்தப்படும். இதில் பயன்படுத்தப்படும், ஒலிவாங்கிகளில் ஒன்று மட்டும் நேர்எதிர்மையாக இருந்தாலே போதுமானதாகும்.
# ஒலிவாங்கி

## ஒலிவாங்கி வரிசையும், வரிசை ஒலிவாங்கிகளும்

ஓர் ஒலிவாங்கி வரிசை என்பது பல ஒலிவாங்கிகள் தொடர்யிணைப்பாக செயல்படுவதாகும். இவை பல பயன்பாடுகளில் பயன்படுத்தப்படுகின்றன. அவற்றுள் சில:  
- சுற்றுப்புற இரைச்சல்களிலிருந்து குரலொலியைப் பிரித்தெடுக்கும் அமைப்புகளில் இவை பயன்படுத்தப்படுகின்றன. (குறிப்பாக தொலைபேசிகளில், குரல் உணர் அமைப்புகளில், காதுகேளாதோர் கருவிகளில் பயன்படுத்தப்படுகின்றன.)
- சுற்றுப்புற ஒலி மற்றும் அதைச்சார்ந்த தொழில்நுட்பங்களில்
- ஒலியைக் கொண்டு பொருளைக் கண்டுபிடிக்கும் நுட்பங்களில் பயன்படுத்தப்படுகின்றன: அதாவது ஒலி ஆதார உள்ளூர்மயமாக்கல். விமானங்களைக் கண்டறிவதிலும், அவற்றின் இருக்கும் இடத்தைத் தொடர்ந்து கண்காணிப்பதிலும் பயன்படுகின்றன.
- உயர்ஒலித்தன்மையுடன் கூடிய ஒலிப்பதிவுகளில் பயன்படுத்தப்படுகின்றன.
- சருமத்திற்கு அடியில் இருக்கும் ஒலிகளைத் துல்லியமாக கண்டறிவதற்கான 3டி இடஞ்சார்ந்த கற்றை உருவாக்கலிலும் இவை பயன்படுத்தப்படுகின்றன.  
குறிப்பாக, ஒரு வரிசை என்பது வட்டத்திசை ஒலிவாங்கிகளால் உருவாக்கப்பட்டிருக்கும். இது இடத்தின் சுற்றுவட்டத்தில் அமைக்கப்பட்டிருக்கும். பின்னர் அவை பதிவு செய்யும் ஒரு கணினியுடன் இணைக்கப்பட்டிருக்கும்.
# ஒலிவாங்கி

## ஒலிவாங்கியின் காற்றுத்திரைகள்

காற்றுத்திரைகள் ஒலிவாங்கிகளைப் பாதுகாக்க பயன்படுத்தப்படுகின்றன. அவ்வாறு இல்லை என்றால், காற்றால் அல்லது மொழியின் வல்லெழுத்துக்களால் ஒலியில் அதிர்வு ஏற்படக்கூடும். பெரும்பாலான ஒலிவாங்கிகள் அவற்றின் இடைப்படலத்தைச் சுற்றி ஓர் உள்ளார்ந்த காற்றுத்திரையைக் கொண்டிருக்கின்றன. ஒலிவாங்கியின் இடைப்படலத்திற்கு கவசம் போல, அவற்றிலிருந்து ஒரு குறிப்பிட்ட தூரத்தில் ஒரு பிளாஸ்டிக் திரையோ, கம்பி வலையோ வைக்கப்பட்டிருக்கும். காற்று அல்லது வேறெந்த இயந்திரத்தனமான பாதிப்புகளில் இருந்து இது பாதுகாக்கிறது. ஷூர் SM58 போன்ற சில ஒலிவாங்கிகள், கவசத்தின் பாதுகாப்புத்தன்மையை மேலும் அதிகரிப்பதற்காக, அந்த வலையின் உள்ளே மற்றொரு கூடுதலான பாதுகாப்பு அடுக்கைக் கொண்டிருக்கும். உள்அமைந்திருக்கும் ஒலிவாங்கி காற்றுத்திரைகளுக்குப் பின்னால், காற்றிலிருந்து பாதுகாப்பு அளிப்பற்காக மேலும் மூன்று பிரிவுகள் உள்ளே அமைக்கப்பட்டிருக்கும்.  
அனைத்து வகையான காற்றுத்திரை வகைகளிலும் இருக்கும் ஒரு குறைபாடு என்னவென்றால், இவற்றால் ஒலிவாங்கியின் உயர் அலைவரிசை பிரதிபலிப்பு ஓரளவிற்கு தடைப்படும். அதாவது, இந்த தடை பாதுகாப்பு அடுக்கின் அடர்த்தியைச் சார்ந்ததாகும். அடர்த்தி அதிகமாக இருக்கும் போது, உயர் அலைவரிசைக்கான தடையும் அதிகமாக இருக்கும்.
# ஒலிவாங்கி

## ஒலிவாங்கியின் காற்றுத்திரைகள்

### ஒலிவாங்கியின் மேற்பகுதிகள்

ஒலிவாங்கியின் மேற்பரப்பு பொதுவாக மென்மையான பாலிஸ்டர் அல்லது பாலியுரிதேன் நுரையினால் செய்யப்பட்டிருக்கும். ஏனென்றால், இவை குறைந்த விலையில் கிடைப்பதுடன், இயற்கை அப்புறப்படுத்துவதற்கும் ஏற்றதாக உள்ளன. வேண்டுமானால் பொருத்திக் கொள்ள கூடிய காற்றுத்திரைகளும் கிடைக்கின்றன. ஷூர் நிறுவனத்தின் A2WS என்பது வேண்டுமானால் பொருத்திக்கொள்ளக்கூடிய காற்றுத்திரைக்கான ஓர் எடுத்துக்காட்டாகும். அமெரிக்க ஜனாதிபதி உரையாற்றும் ஒலிவாங்கிகளில் ஒன்றான ஷூர் SM57 ஒலிவாங்கியிலும் இந்த வகை காற்றுத்திரை பயன்படுத்தப்படுகிறது. பாலியுரிதேன் நுரை ஒலிவாங்கி மேற்பரப்புகளில் இருக்கும் ஒரு குறைபாடு என்னவென்றால், இவை காலப்போக்கில் அழியத் தொடங்குகின்றன. அதேபோல, காற்றுத்திரைகளின் திறந்த அறைப்பகுதிகளில் காலப்போக்கில் தூசிகளும், ஈரப்பதமும் குவிந்துவிடுவதால், உயர் அலைவரிசை இழப்பைத் தடுப்பதற்காக அவற்றை சுத்தப்படுத்த வேண்டும். மற்றொருபுறம், காற்றுத்திரைகளின் நன்மை என்னவென்றால், காற்றுத்திரைகளைச் சுத்தப்படுத்த ஒருவர் உடனடியாக அவற்றை மாற்றிவிட முடியும். அதிக செயல்பாடுகள் நடந்து கொண்டிருக்கும் சூழ்நிலைகளில், ஓர் ஒலிவாங்கியில் இருந்து மற்றொன்றை வேறுபடுத்தி அடையாளம் காண்பதற்கு, வெவ்வேறு நிறத்திலான காற்றுத்திரைகளையும் பயன்படுத்தலாம்.
# ஒலிவாங்கி

## ஒலிவாங்கியின் காற்றுத்திரைகள்

### பாப் வடிகட்டிகள்

பாப் வடிகட்டிகள் அல்லது பாப் திரைகள் என்பவை ஒலிப்பதிவுகளின் போது வல்லெழுத்து அதிர்வைக் குறைக்க அரங்க சூழல்களில் பயன்படுத்தப்படுகின்றன. ஒரு பாப் வடிகட்டி என்பது ஒலி ஊடுறுவக்கூடிய சல்லடைத்துணியின் ஒன்றோ அல்லது பல அடுக்குகளால் செய்யப்பட்டிருக்கும். பாப் கவசம் என்பது ஒலிவாங்கிக்கும் பேச்சாளருக்கும் இடையில் வைக்கப்படுவதாகும். பாப் வடிகட்டியை வைத்தால், பேசுபவரின் உதடுகளை ஒலிவாங்கிக்கு மிக அருகில் கொண்டு வர வேண்டிய அவசியம் ஏற்படுகிறது. பாடகர்களை அவர்களின் வல்லெழுத்துக்களை மென்மையாக உச்சரிக்கவும் அல்லது நேரடையாக காற்று ஒலிவாங்கியில்படாமல் தடுக்கவும் பயிற்றுவிக்க முடியும். இம்மாதிரியான சமயங்களில், பாப் வடிகட்டி தேவைப்படுவதில்லை.  
ஒலிபெருக்கிகள் மீது எச்சில் தெறிப்பதிலிருந்தும் பாப் வடிகட்டிகள் பாதுகாக்கின்றன. பெரும்பாலான மின்தேக்கி ஒலிவாங்கிகள் எச்சில் உமிழ்வாலேயே பாதிப்படைகின்றன.
# ஒலிவாங்கி

## ஒலிவாங்கியின் காற்றுத்திரைகள்

### கொரம்புகள்

இயற்கை சூழல்களில் ஒலிப்பதிவு, மின்னணு செய்திகள் சேகரிப்பு மற்றும் திரைப்பட மற்றும் ஒளிப்பட படப்பிடிப்புகள் போன்ற வெளிப்புற இடங்களில் பயன்படுத்தப்படும் ஒலிவாங்கிகளில் பெரியதாக சுற்றப்பட்ட காற்றுத்திரைகளே கொரம்புகள் ஆகும். இவை 25&nbsp;dB வரையில் காற்று இரைச்சலை, குறிப்பாக குறைந்த அலைவரிசை இரச்சலைக் குறைக்கக் கூடியவை. முக்கியமாக, இந்த கொரம்பு ஒரு வெறுமையான குழாய் அல்லது கூடை போல இருக்கும். ஆனால் ஒலி ஊடுறுவக்கூடிய தன்மையைக் கொண்டிருக்கும். ஒலிவாங்கியைச் சுற்றி ஒரு குறிப்பிட்ட கொள்ளளவில் நிலையான காற்றை உருவாக்குவதன் மூலம் இந்த கொரம்பு வேலைச் செய்கிறது. அதுமட்டுமின்றி, ஒலிவாங்கியானது கொரம்பிற்கும் அடுத்தபடியாக, அதை விலக்கி வைத்திருக்கும் நிலையில், ஓர் இழுப்புத்தன்மை கொண்ட அதிர்வால் பிரிக்கப்பட்டிருக்கும். இது காற்று அதிர்வுகளைக் குறைப்பதுடன், அந்த கூடையிலிருந்து வரும் இரைச்சலையும் கையாள்கிறது. வேகமான காற்று வீசும் நிலைமைகளில் கொரம்பு மிகவும் பயனுள்ளதாக அமைகிறது. வழக்கமாக, ஒலி ஊடுறுவக்கூடிய ஒன்றாக விளங்கும் இது, மென்மையான நீண்ட ரோமங்களால் செய்யப்பட்டிருக்கும். இந்த முடிகள், கொரம்பைத் தாக்கும் எந்த காற்று வேகத்திற்கும், அதிர்வு தாங்கிகளாக செயல்படுகின்றன. இந்த மேலுரை கூடுதலாக 10&nbsp;dB வரையில் காற்று இரைச்சலைக் குறைக்கும்.
# ராவணன் (திரைப்படம்)

***ராவணன்*** (*Raavanan*) என்பது 2010 ஆம் ஆண்டில் வெளிவந்த தமிழ்த் திரைப்படம். மணிரத்னம் இப்படத்தின் கதையை எழுதி இயக்கினார். சுகாசினி மணிரத்தினம் இதற்கு உரையாடல் எழுதினார். விக்ரம், ஐஸ்வர்யா ராய், பிரித்விராஜ் சுகுமாரன் ஆகியோர் முதன்மைப் பாத்திரங்களில் நடித்த இத்திரைப்படத்தில் கார்த்திக், பிரபு, பிரியாமணி என்று மேலும் பலர் நடித்தனர். ஏ. ஆர். ரகுமான் இப்படத்துக்கு இசையமைத்தார். இத்திரைப்படம் ஒரே நேரத்தில் தமிழிலும், ராவன் என்ற பெயரில் இந்தியிலும் வெளியிடப்பட்டது.
# ராவணன் (திரைப்படம்)

## திரைக்கதை

திருநெல்வேலி மாவட்டத்தில், மலையோர பழங்குடி மக்களுக்கு சகலமுமாக இருப்பவன் *வீரா* (விக்ரம்). அவன் அவனின் அண்ணன் சிங்கம் (பிரபு), தம்பி *சக்கரை* (சித்தார்த்), தங்கை *வெண்ணிலா* (பிரியாமணி) உடன் வாழ்ந்து வருகிறான். அவன் வாழும் பகுத்தியின் ஊர்மக்கள் அனைவரும் அவன் சொல்லை கேட்கின்றனர் . ஆனால் சட்டத்தின் பார்வையில் அவன் மோசமானவன்,கடத்தல்காரன் .  
பலமுறை காவல்துறை முயன்றும் அவனை காவல்துறையால் கைது செய்ய முடியாததால் அவனை வேட்டையாட *தேவ்* (பிரித்விராஜ்) என்ற ஐ.பி.எஸ் அதிகாரி தலைமையில் சிறப்பு அதிரடிப்படை வருகிறது. பல மாதங்கள் முயற்சிக்கு பின் தேவின் குழுவிற்கு ஒரு வழி கிடைக்கிறது.  
வீராவின் தங்கைக்கும் அவளுடன் கல்லூரியில் படித்தவனுக்கும் திருமணம் நடக்கும்போது அதிரடிப் படை அந்த இடத்தில் நுழைந்து தேவ் வீராவை சுட, கழுத்தில் குண்டு காயத்துடன் வீரா தப்பிக்கிறான். அவன் தங்கை வெண்ணிலாவை விசாரணைக்கு தூக்கிச் செல்லும் அதிரடிப் படையினர் அவளைப் பாலியல் வன்முறைக்கு உள்ளாக்குகின்றார்கள். சில நாட்கள் கழித்து வீடு திரும்பும் அவள் வீராவிடம் அனைத்தையும் சொல்லிவிட்டு, கிணற்றில் விழுந்து தற்கொலை செய்து கொள்கிறாள்.  
இதனால், காவல்துறை அதிகாரி தேவைப் பழிவாங்க, அவன் மனைவி ராகினியை(ஐஸ்வர்யா ராய்) கடத்திப் போகிறான் வீரா. ஆரம்பத்தில் வீராவை வெறுக்கும் ராகினி, அவன் தங்கைக்கு நேர்ந்த சோகம், அதற்கு தன் கணவனும் ஒரு காரணம் என்பதை அறிந்து அமைதியாகிறாள். அவள் மீது வீராவுக்கு மோகம் பிறக்க, அதை அவளிடமே சொல்கிறான்.  
ராகினியை மீட்க வரும் காவல்துறைக்கும், வீராவின் ஆட்களுக்கும் நடக்கும் சண்டை நீண்டுகொண்டே செல்கிறது. ஒரு கட்டத்தில் வீராவின் தம்பி சமாதானம் பேச செல்கிறான். ஆனால் வீராவின் தம்பியையும் தேவ் கொல்கிறார். இதைத் தொடர்ந்து வரும் சண்டையில் வீராவும் காவல்துறையினரும் கடுமையாக மோதுகிறார்கள். வீராவின் தாக்குதலில் காவல்துறை கடும் தோல்வியை சந்திக்கிறது. கடைசியில், ராகினிக்காக அவரது கணவரான தேவைக் கொல்லாமல் விடுகிறான் வீரா. ராகினியையும் விடுவித்து அனுப்பி விடுகிறான்.  
ஏற்பட்ட தோல்விக்கும் இழப்பிற்கும் காரணமாக, தேவ் பணி இடைநீக்கம் செய்யப்படுகிறார். கணவனோடு தொடருந்தில் ஊர் திரும்பிக் கொண்டிருக்கும் ராகினியின் கற்பை சந்தேகப்படுகிறார் கணவர் தேவ். இதனால் கோபமடையும் ராகினி மீண்டும் வீராவிடமே திரும்புகிறாள்.  
பழைய இடத்தில் வீராவைச் சந்திக்கும் ராகினி, தன் கணவனின் சந்தேக உணர்வை வருத்தத்துடன் வெளிப்படுத்துகிறாள். ராகினியை தன் இடத்திற்குப் பின் தொடரவேன்டியே, இந்த சூழ்ச்சியில் தேவ் ஈடுபட்டது வீராவிற்கு புரிகிறது. காவல் படையின் உதவியுடன் வீராவைச் சுற்றி வளைக்கும் தேவ், துப்பாக்கி குண்டுகளால் துளைப்பதை வீரா, வீரமாக எதிர்கொண்டு மரணிக்கிறான். மலையில் இருந்து விழும் வீராவை, ராகினி அலறலுடன் பிரிகிறாள். 'நான் வருவேன்' என்ற பாடலுடன் திரைப்படம் முடிவுக்கு வருகிறது.
# படிமம்:Raavanposter.jpg

## Rationale for use on Wikipedia:

1. No free equivalent exists that would effectively identify the article's subject.
1. The image does not in any way limit the ability of the copyright owners to market or sell their product.
1. The image is only used once and is rendered in low resolution to avoid piracy.
1. The image has been published outside Wikipedia; see source above.
1. The image meets general Wikipedia content requirements and is encyclopedic.
1. The image meets Wikipedia's media-specific policy.
1. The image is used in the article wiki-linked in the section.
1. The image is significant in identifying the subject of the article, which is the song.
1. The image is used in the article section giving a visual description of the movie poster
1. The image has a brief description that identifies the image, notes the source, and provides attribution to the copyright holder.
# படிமம்:Raavanposter.jpg

## Resolution:

The copy is of sufficient resolution for commentary and identification but lower resolution than the original. Copies made from it will be of inferior quality, unsuitable as artwork on pirate versions or other uses that would compete with the commercial purpose of the original artwork.
# படிமம்:Raavanposter.jpg

## Replaceable?:

As a movie poster, the image is not replaceable by free content; any other image that shows the images from the movie would also be copyrighted, and any version that is not true to the original would be inadequate for identification or commentary.
# படிமம்:Raavanposter.jpg

## Compatibility with Wikipedia?:

Use of the movie poster shot in the article complies with Wikipedia non-free content policy and fair use under United States copyright law as described above.
# விக்கிப்பீடியா:உங்களுக்குத் தெரியுமா/சூன் 21, 2010

- பரமார்த்த குரு கதைகள் நூலை எழுதிய வீரமா முனிவர் தான் தமிழின் முதல் அகரமுதலியான சதுரகராதியைத் தொகுத்தார். அதற்கு முன் நிகண்டுகள் எனப்படும் கவிதை வடிவிலான அகரமுதலிகளே இருந்தன.  
- இந்தியா போன்ற வளரும் நாடுகளில் வளரும் ஒவ்வொரு குழந்தையும் தன் வாழ்நாளில் நிச்சயமாக ஒரு முறையேனும் ரோட்டா வைரசு வயிற்றுப் போக்கால் பாதிக்கப்படுகிறது.  
- அஸ்கி தகுதரம் முதலியன 8 பிற்றில் இயங்குபவை. ஒருங்குறியோ 16 பிற்றில் இயங்குகிறது. எனவே தான் அது உலக மொழிகளுக்கெல்லாம் இடமளிக்கிறது.  
- புவியின் மீது விழக் கூடிய பெரும்பாலான விண்கற்கள் மற்றும் சிறுகோள்கள் புவியை விட அதிக ஈா்ப்பு விசை உடைய வியாழன் மீது விழுந்து விடுகின்றன. எனவே தான் வியாழன் *'புவியின் பாதுகாவலன்”* என அழைக்கப்படுகிறது  
- நெப்பந்தஸ் எனப்படும் குடுவைத் தாவரம் ஓர் ஊனுண்ணித் தாவரம் ஆகும். ஊட்டச்சத்தற்ற சதுப்பு நிலத்தில் வாழும் இது பூச்சிகள் மூலமே நைதரசனைப் பெற முடிகிறது.  
- கௌதம புத்தா் ஞானம் பெற்ற போது அமா்ந்ததாகக் கூறப்படும் போதி மரம் உண்மையில் ஓா் அரச மரமாகும்.  
- பாண்டா கரடியின் முதன்மை உணவு மூங்கில் ஆகும். எனவே மௌடம் ஏற்படும் போது அவை பெரிதும் அல்லற்படுகின்றன.
# 1506

**1506** (**MDVI**) ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.
# 1506

## நிகழ்வுகள்

- ஜனவரி 22 - திருத்தந்தை இரண்டாம் ஜூலியசுவின் அரண்மனைப் பாதுகாப்புப் பணிக்காக சுவிட்சர்லாந்து இராணுவத்தினர் வத்திக்கன் வந்தனர்.
- ஆகஸ்ட் 19 - போலந்தின் மன்னனாக முதலாம் சிகிசுமண்ட் முடிசூடினான்.
# 1506

## நிகழ்வுகள்

### நாள் அறியப்படாதவை

- இத்தாலி மீதான பிரெஞ்சுப் படையெடுப்புக்கு எதிரான போரில் திருத்தந்தை இரண்டாம் ஜூலியசு தனது படையினருக்குத் தலைமை வகித்தார்.  
: வத்திக்கனில் சுவிஸ் பாதுகாப்புப் படை]]
# 1506

## பிறப்புகள்

- ஏப்ரல் 7 - பிரான்சிஸ் சவேரியார், இசுப்பானியப் புனிதர் (இ. 1552)
- தான்சேன், இந்துஸ்தானி இசை வளர்ச்சிக்குப் பங்காற்றியவர் (இ. 1589)
# 1506

## இறப்புகள்

- மே 20 - கிறிஸ்தோபர் கொலம்பஸ், இத்தாலிய நாடுகாண் பயணி (பி. 1451)
- அழகன் பெருமாள் பராக்கிரம பாண்டியன், பாண்டிய மன்னன் (1473 - 1506)
# சீர்காழி கோவிந்தராஜன்

**சீர்காழி எஸ்.கோவிந்தராஜன்** (*Sirkazhi Govindarajan*, 19 சனவரி 1933 – 24 மார்ச்சு 1988) தமிழ் கருநாடக இசைப் பாடகரும், திரைப்படப் பின்னணிப் பாடகரும் ஆவார்.
# சீர்காழி கோவிந்தராஜன்

## வாழ்க்கைக் குறிப்பு

பெயர் : சி. கோவிந்தராசன்  
பிறப்பு: 19 ஜனவரி 1933  
இறப்பு: 24 மார்ச் 1988.  
பெற்றோர்: சிவசிதம்பரம், அவையாம்பாள்  
பிறப்பிடம்: சீர்காழி , தஞ்சாவூர் மாவட்டம்.  
ஆரம்பக் கல்வி: வாணிவிலாஸ் பாடசாலை, சீர்காழி  
இளமைப் பருவத்தில் விரும்பிப் பாடிய பாடல்கள் சில:  
- தியானமே எனது - தியாகராஜ பாகவதர் பாடிய பாடல்
- வதனமே சந்திர பிம்பமோ - தியாகராஜ பாகவதர் பாடிய பாடல்
- செந்தாமரை முகமே - பி. யூ. சின்னப்பா பாடிய பாடல்
- கோடையிலே இளைப்பாறி- எல். ஜி. கிட்டப்பா பாடிய பாடல்  
இளம் வயதில் நடிகராக பணியாற்றிய நிறுவனங்கள்:தேவி நாடக சபா, பாய்ஸ் கம்பெனி  
இசைக்கல்வி: சென்னை இசைக்கல்லூரி  
இசை வாழ்வின் ஆரம்பத்தில் பெற்ற பட்டங்கள்: இசைமணி, சங்கித வித்வான்  
பிடித்த ராகங்கள்: லதாங்கி, கல்யாணி, சங்கராபரணம்
# சீர்காழி கோவிந்தராஜன்

## திரைப்படப் பாடகர்

திரைப்படத்துக்காக பாடிய முதல்பாடல்: 1953 இல் பொன்வயல் என்ற படத்துக்காக சிரிப்புத் தான் வருகுதைய்யா எனத்தொடங்கும் பாடல்,ஆனால் அந்த பாடலுக்கு முன்பே ஜெமினி நிறுவனம் தயாரித்த ஔவையார் திரைப்படத்திற்காக ஆத்திச்சூடியை பாடினார். திரைப்படத்தில் சீர்காழியார் பெயர் வெளியிடப்படவில்லை.
# சீர்காழி கோவிந்தராஜன்

## திரைப்படத்துக்காக பாடிய பாடல்கள்

(*பட்டியல் முழுமையானதன்று*)  
| எண் | பாடல் | பாடலாசிரியர் | இசையமைப்பாளர் | பாடல் இடம்பெற்ற திரைப்படம் |  |
| --- | --- | --- | --- | --- | --- |
| 1 | பட்டணந்தான் போகலாமடி ... | எம்.வேணு | எங்க வீட்டு மகாலெட்சுமி |  |  |
| 2 | அமுதும் தேனும் எதற்கு ... | கே. வி. மகாதேவன் | தை பிறந்தால் வழி பிறக்கும் |  |  |
| 3 | மாட்டுக்கார வேலா ... | கே. வி. மகாதேவன் | வண்ணக்கிளி |  |  |
| 4 | வில் எங்கே கணை இங்கே ... | எம். எஸ். விஸ்வநாதன், இராமமூர்த்தி | மாலையிட்ட மங்கை |  |  |
| 5 | வானமிதில் நீந்தியோடும் வெண்ணிலாவே ... | ஜி.இராமநாதன் | கோமதியின் காதலன் |  |  |
| 6 | கொங்கு நாட்டுச் செங்கரும்பே ... | மாயவநாதன் | ஜி. இராமநாதன் | கோமதியின் காதலன் |  |
| 7 | மலையே என் நிலையே ... | ஜி. இராமநாதன் | வணங்காமுடி |  |  |
| 8 | ஜக்கம்மா ... | ஜி.இராமநாதன் | வீரபாண்டிய கட்டபொம்மன் |  |  |
| 9 | பட்டணந்தான் போகலாமடி ... | எம்.வேணு | எங்க வீட்டு மகாலெட்சுமி |  |  |
| 10 | ஒற்றுமையாய் வாழ்வதாலே ... | கே. வி. மகாதேவன் | பாகப்பிரிவினை |  |  |
| 11 | எங்கிருந்தோ வந்தான் ... | பாரதியார் | கே. வி. மகாதேவன் | படிக்காத மேதை |  |
| 12 | ஓடம் நதியினிலே ... | காத்திருந்த கண்கள் |  |  |  |
| 13 | கோட்டையிலே ஒரு ஆலமரம் ... | முரடன் முத்து |  |  |  |
| 14 | நல்ல மனைவி நல்ல பிள்ளை ... | நம்ம வீட்டு லட்சுமி |  |  |  |
| 15 | பாட்டோடு ராகம் இங்கே மோதுதம்மா ... | அக்கா தங்கை |  |  |  |
| 16 | கண்ணான கண்மணிக்கு அவசரமா ... | ஆலயமணி |  |  |  |
| 17 | கண்ணன் வந்தான் ... | ராமு |  |  |  |
| 18 | தேவன் கோவில் மணியோசை | கண்ணதாசன் | விஸ்வநாதன்-ராமமூர்த்தி | *மணி ஓசை* | } |
# சீர்காழி கோவிந்தராஜன்

## பிரபல நகைச்சுவைப் பாடல்கள் சில

- பட்டணந்தான் போகலாமடி - படம்: எங்க வீட்டு மகாலெட்சுமி, இசை:எம்.வேணு
- மாமியாளுக்கு ஒரு சேதி - படம்: பனித்திரை
- காதலிக்க நேரமில்லை - படம்: காதலிக்க நேரமில்லை
- ஆசைக்கிளியே கோபமா- சபாஷ் மீனா (இதற்கு நடித்தவர் சந்திரபாபு)
# சீர்காழி கோவிந்தராஜன்

## எம்.ஜி.ஆர் நடித்த திரைப்படங்களில் இடம் பெற்ற பாடல்கள்

சக்ரவர்த்தித் திருமகள், புதுமைப் பித்தன் மற்றும் ராஜராஜன் போன்ற படங்களில் எம்.ஜி.ஆருக்கான அனைத்து பாடல்களையும் இவரே பாடியிருந்தார்.  
- நிலவோடு வான்முகில், இதயம் தன்னையே (ராஜராஜன் 1957)
- எல்லை இல்லாத இன்பத்திலே - (சக்கரவர்த்தி திருமகள்)
- உழைப்பதிலா உழைப்பை பெறுவதிலா -(நாடோடி மன்னன் 1958)
- வண்டு ஆடாத சோலையில் , ஒன்றல்ல இரண்டல்ல தம்பி (தாய் மகளுக்கு கட்டிய தாலி 1959)
- சிரிப்பது சிலபேர், யாருக்கு யார் சொந்தம் என்பது (சபாஷ் மாப்பிள்ளை1961)
- ஓடிவந்து மீட்பதற்கு (நான் ஆணையிட்டால்) - ஆலங்குடி சோமு இயற்றிய பாடல்
- யாருக்கு யார் சொந்தம் என்பது (சபாஷ் மாப்பிளே)
- ஆண்டவன் ஒருவன் இருக்கின்றான் (நல்லவன் வாழ்வான்)
# சீர்காழி கோவிந்தராஜன்

## பிற ஆண் பாடகர்களுடன் பாடிய புகழ் பெற்ற பாடல்கள்

- கண்ணன் வந்தான் (படம்: ராமு)(உடன் பாடியவர்: டி. எம். சௌந்திரராஜன்)
- தேவன் வந்தான் (படம்: குழந்தைக்காக) (உடன் பாடியவர்: டி. எம். சௌந்திரராஜன் மற்றும் பி. பி. ஸ்ரீனிவாஸ்)
- வெள்ளிப் பனிமலையின் (படம்: கப்பலோட்டிய தமிழன்) (உடன் பாடியவர்: திருச்சி லோகநாதன்)
- இரவு நடக்கின்றது (உடன் பாடியவர்: டி. எம். சௌந்திரராஜன்)
- ஆயிரம் கரங்கள் நீட்டி (படம்: கர்ணன்) (உடன் பாடியவர்: டி. எம். சௌந்திரராஜன், பி. பி. ஸ்ரீனிவாஸ்)
# சீர்காழி கோவிந்தராஜன்

## விருதுகள்

- சங்கீத நாடக அகாதமி விருது, 1980
- இசைப்பேரறிஞர் விருது, 1984. வழங்கியது: தமிழ் இசைச் சங்கம், சென்னை.
# மோகிசம்

**மோகிசம்** அல்லது மோகியியல் சீனாவில் போர்க் காலத்தில் (Warring States Period) உருவாகிய ஒரு முக்கிய சமூக, சமய, மெய்யியல் இயக்கம் ஆகும். அக் காலத்தில் உருவாகிய நான்கு முக்கிய மெய்யியல்களில் இதுவும் ஒன்றாகும். மற்றயவை கன்பூசியம், டாவோயிசம், சட்டவியல் ஆகியவை. சீனாவின் அதி செல்வாக்குப் பெற்ற கன்பூசியத்தை எதிர்த்து மோசிய கொள்கைகள் அமைகின்றன.  
இது கிமு 470 - கிமு 391 ஆண்டு காலப் பகுதியில் வாழ்ந்த மோகி அவர்களின் மெய்யியலை அடிப்படையாகக் கொண்டது. முறை வழியான வாதங்களை முன்வைத்த முதல் சீன மெய்யியல் பிரிவு இதுவாகும்.
# ஒற்றைச்சர்க்கரை

**ஒற்றைச்சர்க்கரைகள்** (*Monosaccharide*) என்பன தனித்த மூலக்கூறினாலான, அத்தியாவசியமான கார்போவைதரேட்டு எனப்படும் ஊட்டக்கூறின் எளிய அடிப்படை அலகாகும். இவற்றிலுள்ள கரிம (carbon) எண்ணிக்கையின் அடிப்படையில் டையோஸ், முக்கரிச்சர்க்கரைகள், டெட்ரோசுகள், ஐங்கரிச்சர்க்கரைகள், ஹெக்சோஸ் எனப் பல வகைகளாக அமைந்துள்ளன. டிரையோசுகள் (Trioses, C<sub>3</sub>H<sub>6</sub>O<sub>3</sub>) வளர்சிதைமாற்றத்தில் இடைநிலைப் பொருட்களாகத் தோன்றுபவை. உயிர் மூலக்கூறுகளை இடைமாற்றம் செய்வதில் இவற்றிற்கு முக்கிய பங்குண்டு. பென்டோசுகளில் (Pentoses, C<sub>5</sub>H<sub>10</sub>O<sub>5</sub>) முக்கியமானவை கரு அமிலங்களின் கூறுகளான, ரைபோஸ் (Ribose), டியாக்சிரைபோஸ் (Deoxyribose) போன்றவை. இவை ஆர்.என்.ஏ, டி.என்.ஏ மூலக்கூறுகளின் முக்கிய அங்கங்களாகும். எக்சோசுகள் (Hexoses, C<sub>6</sub>H<sub>12</sub>O<sub>6</sub>) குளுக்கோசு (Glucose), ஃப்ரக்டோசு (Fructose), காலக்டோசு (Galactose) எனும் பொருட்களாக உணவில் உள்ளன.  
கார்போவைதரேட்டுகள் உயிரணுக்களில் சக்தி தோன்றுதலுக்கு உதவுகின்றன. சக்தி உற்பத்திக்கான வளர்சிதைமாற்றம் சிட்ரிக் அமில சுழற்சியினால் ஏற்படும். உற்பத்தியாகும் சக்தி ATP (Adenosine triphosphate) மூலக்கூறுகளாகச் சேமிக்கப்படும். ஒவ்வொரு கிராம் காபோவைதரேட்டும் 4.1 கலோரி அளவிற்குச் சக்தியினைத் தரும்.
# ஒற்றைச்சர்க்கரை

## அமைப்பு மற்றும் பெயரிடும் முறை

ஒரு சில விதிவிலக்குகளைத் தவிர (உ.ம் , டிஆக்சிரிபோசு), ஒற்றைச் சர்க்கரைகள் C<sub>*x*</sub>(H<sub>2</sub>O)<sub>*y*</sub>, (*x* ≥ 3 ஆக எடுத்துக்கொள்ளப்படுகிறது) என்ற வேதிவாய்ப்பாட்டைக் கொண்டுள்ளன, ஒற்றைசர்க்கரைகள் அவை கொண்ள்ள கார்பன் எண்ணிக்கையின் அடிப்படையில் வகைப்படுத்தப்படுகின்றன. மூன்று கார்பன் அணுக்களைக் கொண்டவை முக்கரிச்சர்க்கரைகள் எனவும், 4 கார்பன் அணுக்களைக் கொண்டவை டெட்ரோசுகள் எனவும், 5 கார்பன் அணுக்களைக் கொண்டவை பென்டோசுகள் எனவும், 6 கார்பன் அணுக்களைக் கொண்டவை எக்சோசுகள் எனவும், 7 கார்பன் அணுக்களைக் கொண்டவை எழுகரிச்சர்க்கரை எனவும் மற்றும் இது போலவும் வகைப்படுத்தப்பட்டுள்ளன. மிக முக்கியமான ஒற்றைச்சர்க்கரையான குளுக்கோசு ஒரு எச்சோசு ஆகும், எப்டோசுகளுக்கான உதாரணங்களுள் கீட்டோசுகளும் (மேன்னோஎப்டுலோசு மற்றும் செடோஎப்டுலோசு)அடங்கும், எட்டு மற்றும் அதற்கு மேற்பட்ட கார்பன் அணுக்களைக் கொண்ட ஒற்றைச்சர்க்கரைகள் நிலைத்தன்மையற்றவையாக இருப்பதால், மிக அரிதாகவே காணப்படுகின்றன, நான்கிற்கு மேல் கார்பன் அணுக்களைக் கொண்ட ஒற்றைச்சர்க்கரைகள் நீர்க்கரைசல்களில் வளையங்களாக காணப்படுகின்றன
# ஒற்றைச்சர்க்கரை

## அமைப்பு மற்றும் பெயரிடும் முறை

### சங்கிலித் தொடர் ஒற்றைச்சர்க்கரைகள்

எளிய ஒற்றைச் சர்க்கரைகள் பக்கத்தொடரற்ற நேர்கோட்டு அமைப்புடன் கார்பனைல் (C=O) வேதி வினைக்குழுவினையும் மற்ற கார்பன் அணுக்கள் ஒவ்வொன்றிலும் ஒரு ஐதராக்சைல் தொகுதியையும் கொண்ட கார்பன் சங்கிலித் தொடரைக் கொண்டுள்ளன, ஆக, ஒரு எளிய ஒற்றைச் சர்க்கரையின் மூலக்கூறு அமைப்பானது, H(CHOH)<sub>*n*</sub>(C=O)(CHOH)<sub>*m*</sub>H, (*n* + 1 + *m* = *x*என இருக்கும் போது); ஆகவே இதன் தனிம எண்ணிக்கையிலான வாய்ப்பாடானது C<sub>*x*</sub>H<sub>2*x*</sub>O<sub>*x*</sub> ஆகும். ஒற்றைச்சர்க்கரைகள் கார்போவைதரேட்டுகளில் காணப்படும் எளிய அலகுகளாகவும், சர்க்கரையின் எளிய வடிவமாகவும் உள்ளன கார்பனைல் தொகுதியானது 1 ஆவது கார்பனுடன் (அதாவது, *n* அல்லது *m* சுழியற்றதாக இருக்கும் போது), இருந்தால் மூலக்கூறானது ஒரு பார்மைல் தொகுதியுடன் H(C=O)− அதாவது ஒரு ஆல்டிகைடாக அமைகிறது. அத்தகைய நேர்வில், இச்சேர்மமானது ஆல்டோசு என அழைக்கப்படுகிறது. அவ்வாறின்றி, மூலக்கூறானது கீட்டோன் தொகுதியை, ஒரு கார்பனைலை −(C=O)− இரண்டு கார்பன் அணுக்களுக்கிடையில் கொண்டிருந்தால் அது கீட்டோசு எனப்படும், உயிரிய முக்கியத்துவம் வாய்ந்த கீட்டோசுகள் வழக்கமாக 2 ஆம் இடத்தில் கார்பனைல் தொகுதியைக் கொண்டிருக்கும், திறந்த சங்கிலித் தொடர்களைக் கொண்ட ஒற்றைச்சர்க்கரைகளுக்கான மிகப்பொதுவான பெயரிடும் முறையானது கார்பன் அணுக்களின் எண்ணிக்கையின் அடிப்படையில் டிரை, டெட்ர், பென்ட், எக்சு போன்ற முன்னொட்டுகளையும் மற்றும் ஆல்டோசுகளுக்கு "-ஓசு" என்ற பின்னொட்டையும் கீட்டோசுகளுக்கு உலோசு என்ற பின்னொட்டைக் கொண்டு முடிவதாக இருக்கும்.
# ஒற்றைச்சர்க்கரை

## அமைப்பு மற்றும் பெயரிடும் முறை

### ஒற்றைச்சர்க்கரைகளும் சீர்மையற்ற கார்பன் அணுக்களும்

டைஐதராக்சிஅசிட்டோனைத் தவிர இதர ஒற்றைச்சர்க்கரைகள் அனைத்துமே சீர்மையற்ற கார்பன் அணுக்களைக் கொண்டுள்ளன. சீர்மையற்ற கார்பன் அணுக்களின் இருப்பின் காரணமாக அவை ஒளியியல் பண்பைக் கொண்டு முப்பரிமாண மாற்றியங்களை வெளிப்படுத்துகின்றன. எளிய ஒற்றைச்சர்க்கரையான கிளிசரால்டிகைடு ஒரே ஒரு நாற்தொகுதி மையத்தைக் கொண்டு இரு ஒளியியல் மாற்றியங்களை அமைக்கின்றன. அதாவது, வலஞ்சுழி (D-)மற்றும் இடஞ்சுழி (L-) வகை மாற்றியங்களைக் கொண்டுள்ளன. D- மற்றும் L- வகை மாற்றியங்களை இருபரிமாணமாகத் தாளில் குறிப்பிட பிசரின் வீழ்ப்பு வாய்ப்பாட்டைப் பயன்படுத்தலாம்.
# ஒற்றைச்சர்க்கரை

## அமைப்பு மற்றும் பெயரிடும் முறை

### ஒற்றைச்சர்க்கரைகளின் வளையமாதல் வினை

ஒரு ஒற்றைசர்க்கரை, அச்சேர்மத்தின் கார்பனைல் தொகுதிக்கும் அதே மூலக்கூறின் ஐதராக்சில் தொகுதிக்கும் இடையே நடக்கும் கருக்கவர் சேர்க்கை வினையின் காரணமாக, திறந்த சங்கிலி வடிவத்திலிருந்து வளைய சேர்மமாக மாறுவது அடிக்கடி நிகழ்கிறது. இந்த வினை கார்பன் அணுக்களானவை ஒரு பிணைக்கும் ஆக்சிசன் அணுவின் மூலமாக இணைக்கப்பட்ட வளையத்தை உருவாக்குகின்றது. இவ்வாறு கிடைக்கும் மூலக்கூறானது, திறந்த சங்கிலி வடிவ சேர்மமானது ஆல்டோசா அல்லது கீட்டோசா என்பதைப் பொறுத்து முறையே எமிஅசிட்டால் அல்லது எமிகீட்டால் தொகுதியைக் (அதாவது ஒரு ஆல்ககால், ஆல்டிகைடு அல்லது கீட்டோனுடன் சேர்ந்து கிடைக்கும் வினைத்தொகுதி) கொண்டுள்ளது. இந்த வினையானது எளிதில் மீள்வினையாக்கப்பட்டு திறந்த வகைச் சேர்மத்ததையும் தரலாம்.
# இரட்டைச்சர்க்கரை

**இரட்டைச்சர்க்கரைகள்** (*Disaccharide*) இரண்டு ஒற்றைச்சர்க்கரைகளின் இணைப்பால் ஆனவை ஆகும். இச்சர்க்கரைகள் பால், சர்க்கரையில் உள்ளன.  
மூன்று வகை இரட்டைச்சர்க்கரைகள் உண்டு. அவை
- **மால்ட்டோசு**
- **சுக்குரோசு** மற்றும்
- **லாக்டோசு**  
மால்ட்டோசு (Maltose) இரண்டு குளுக்கோசு மூலக்கூறுகளின் இணைப்பால் ஆனது. இவை முளைத்த தானியங்களில் காணப்படும். சுக்குரோசு என்பது ஒரு குளுக்கோசு மூலக்கூறும், ஒரு புருக்டோசு மூலக்கூறும் இணைந்து உருவாவதாகும். இது கரும்புச் சாற்றில் காணப்படும். லாக்டோசு என்பது ஒரு குளுக்கோசு மூலக்கூறும், ஒரு காலக்டோசு மூலக்கூறும் இணைந்து உருவாவது ஆகும். இது அனைத்து வகைப் பாலிலும் காணப்படும்.
# சட்டவியல் (சீன மெய்யியல்)

**சட்டவியல்** சீனாவின் போரிடும் நாடுகள் காலத்தில் (*Warring States Period*) உருவாகிய ஒரு அரசியல் மெய்யியல் பிரிவு ஆகும். அக்காலத்தில் உருவாகிய நான்கு முக்கிய மெய்யியல்களில் இதுவும் ஒன்றாகும்.  
எல்லா மனிதர்களும் கெட்டவர்கள், ஒழுங்கைப் பேண அவர்கள் கட்டுப்படுத்தப்பட வேண்டியவர்கள் என்பது இம்மெய்யியலின் சாரம்சம் ஆகும். அரசினதும், ஆட்சியாளர்களினதும் அதிகாரத்தை பலப்படுத்த உதவும் கொள்கையாக இது விளங்குகிறது. ஹான் ஃபெய் சி (*Han Fei Zi*), ஷாங் பிரவின் நூல் (*The Book of Lord Shang*) ஆகியவை இவ்வகை இம்மெய்யியலின் அடிப்படை நூல்கள்.
# கூட்டுச்சர்க்கரை

## செயல்பாடுகள்

### அமைப்பு

உணவூட்ட பல்சர்க்கரைடுகள் பொதுவான ஆற்றல் மூலங்களாக உள்ளன. பல உயிரினங்கள் மாப்பொருளை எளிதாக குளுக்கோசாக சிதைக்க முடியும். இருப்பினும், பெரும்பான்மையான உயிரினங்களால் செல்லுலோஸ் அல்லது கைட்டின் மற்றும் அராபினாக்சைலான்கள் போன்ற பல்சர்க்கரைடுகளை வளர்சிதைமாற்றத்திற்குள்ளாக்க முடிவதில்லை. இத்தகைய கார்போவைதரேட்டு வகைகள் சில பாக்டீரியாக்கள் மற்றும் புரோடிஸ்டுகளால் சிதைக்கப்படலாம். அசைபோடும் விலங்கினங்கள் மற்றும் கறையான்கள் செல்லுலோசை சிதைக்கக்கூடிய நுண்ணுயிரிகளைப் பயன்படுத்துகின்றன.
# பற்சொத்தை

**பற்சொத்தை** (*Tooth decay*) என்பது
பல்லின் மீது பாதுகாப்பிற்கென உள்ள பற்சிப்பி, பல்திசு எனும் பல்லெலும்பு (பற்தந்தம்) சிறிது சிறிதாகத் நுண்ணுயிர்களால் சிதைக்கப்படும்போது பற்சொத்தை ஏற்படும். காரைப் படிந்துள்ள இடங்களில் எளிதில் தேய்மானம் நிகழும். பல்லின் மேற்பகுதி (அரைத்தல் இடம்) பக்கங்கள், அருகிலுள்ள பற்கள், ஈறுகளில் எஞ்சிய உணவுகள், உமிழ்நீரின் கோழைப் பொருள், பாக்டீரியங்கள் ஆகியவை உள்ளன. அவ்விடங்களில் உணவின் கார்போஹைடிரேட்டுகளில் கிரியை செய்யும் பாக்டீரியங்கள் அமிலத்தன்மையை ஏற்படுத்தி எனாமலைப் பாதிப்படையச் செய்கின்றன. இதனைத் தடுக்காவிடின் டென்டைன் எனும் பல்லெலும்பும் பாதிப்படையும். இதனால் தோன்றும் பற்குழி
பெரிதாகி பாக்டீரியங்கள் தங்கும். பின் பல்லினுள் உள்ள பற்கூழ்குழி பாதிப்படைந்து நோய் தொற்று தோன்றும்.பல் சிதைவைத் தடுப்பதில் பற்களை தவறாமல் சுத்தம் செய்தல், சர்க்கரை குறைவாக உள்ள உணவு மற்றும் சிறிய அளவிலான ஃவுளூரைடு ஆகியவை அடங்கும்.ஒரு நாளைக்கு இரண்டு முறை பல் துலக்குவது மற்றும் ஒரு நாளைக்கு ஒரு முறை பற்களுக்கு இடையில் ஃப்ளோஸ் செய்வது பரிந்துரைக்கப்படுகிறது
# பற்சொத்தை

## பாதிப்பின் அறிகுறிகள்:

பற்சொத்தையின் துவக்கத்தில் அறிகுறிகள் இல்லை. பற்சொத்தை நன்கு ஏற்பட்டுள்ளதற்கு முதல் அறிகுறி பல்வலியாகும். இனிப்பு மற்றும் சூடு அல்லது குளிர்ச்சி மிகுந்த உணவால் வலி அதிகமாகும். வாய் துர்நாற்றமும் ஏற்படலாம்.கேரிஸ் நோயை அனுபவிக்கும் ஒருவருக்கு நோயைப் பற்றி தெரியாது. புண்களின் ஆரம்ப அறிகுறி, பல்லின் மேற்பரப்பில் ஒரு சுண்ணாம்பு வெள்ளை புள்ளியின் தோற்றம் ஆகும், இது பற்சிப்பியின் கனிமமயமாக்கலின் பகுதியைக் குறிக்கிறது . இது வெண்புள்ளிப் புண், தொடக்கக் கேரியஸ் புண் அல்லது "மைக்ரோ-குழி" என்று குறிப்பிடப்படுகிறது.கனிமமயமாக்கல் தொடர்வதால் , அது பழுப்பு நிறமாக மாறும், ஆனால் இறுதியில் குழிவுறலாக ("குழி") மாறும் . குழி உருவாகும் முன், செயல்முறை மீளக்கூடியது, ஆனால் ஒரு குழி உருவானவுடன், இழந்த பல் அமைப்பை மீண்டும் உருவாக்க முடியாது . கரும்பழுப்பு நிறமாகவும் பளபளப்பாகவும் தோன்றும் ஒரு காயம், ஒரு காலத்தில் பல் சிதைவுகள் இருந்ததாகக் கூறுகிறது ஆனால் கனிமமயமாக்கல் செயல்முறை நிறுத்தப்பட்டு, ஒரு கறையை விட்டுவிடுகிறது. செயலில் சிதைவு நிறம் இலகுவாகவும் தோற்றத்தில் மந்தமாகவும் இருக்கும்.வாய் துர்நாற்றம் மற்றும் துர்நாற்றத்தை ஏற்படுத்தும் . மென்மையான திசுக்களுக்கு பரவுகிறது
# பற்சொத்தை

## சிகிச்சை:

பல் மருத்துவர்கள் பற்சொத்தை உள்ள இடத்தைச் சிறிய துளைப் பொறியால் சற்று பெரிதாக்குவர். பின் சுத்தம் செய்து தந்த ரசக்கலவை (டென்டல் அமால்கம் - ஓர் மெர்குரி உலோகக் கலப்பு) அல்லது சிமெண்ட் பொருளால் நிரப்பி விடுவர். பற்கூழ் குழியில் நோய் தொற்று அதிகமிருப்பின் அப்பகுதியினை அப்புறப்படுத்திச் சுத்தம் செய்து நிரப்பலாம் அல்லது பல்லைப் பிடுங்கி எடுத்துவிடலாம்.
# பற்சொத்தை

## பல் வேர் சிகிச்சை

பல் பிடுங்குதலைத் தவிர்த்து இயற்கைப் பல்லைத் தக்கவைத்துக் கொள்ள, இப்புதிய சிகிச்சை உதவும். பல்லின் மேலிருந்து சிறிய துளைப் பொறியால் ஓர் துளை இடப்படும். இத்துளை பற்கூழ் குழிவரை அமையும். பற்கூழ் பொருட்கள் அனைத்தும் நுண்ணிய கருவிகளைப் பயன்படுத்தி நீக்கப்படும். இச்சிகிச்சை கதிர் வீச்சு நிழற்படத்தின் மூலம் கண்காணிக்கப்படும். குழி நன்கு சுத்திகரிக்கப்படும். நுண்ணுயிஎதிரி (anti biotic) மருந்துள்ள பசையால் அக்குழிவு நிரப்பப்பட்டுத் தற்காலிகமாக மேலே மூடப்படும். ஒரு சில நாட்களுக்கு பின் நிரப்பிய பொருளை நீக்கிக் குழிக்கால்வாயில் கிருமிகளற்ற நிலையுள்ளதா எனச் சோதிக்கப்படும். நோய்த் தொற்று இல்லையெனில் அக்கால்வாய் மரப்பால் பிசினுடன்(Gutta- percha) துத்தநாக ஆக்ஸைடு, பிஸ்மத் ஆக்ஸைடு சேர்ந்த கலவைக் கொண்டு நிரப்பப்படும். குழிவின் மேல்வாய்ப் பகுதி பிசின் சிமெண்ட்டினால் சீல் செய்யப்படும்.
# எலும்பு முறிவு

எலும்பு உடைதல் அல்லது கீறலுறுதல் **எலும்பு முறிவு** (இலங்கை வழக்கு: **என்பு முறிவு**) எனப்படும். விபத்தினால் எலும்பு முறிவு அல்லது எலும்புகளில் காயம் படுதல்
போன்றவை இன்றைய தொழில் வளர்ச்சி பெற்ற நாளில் அதிகரித்துக் கொண்டு வருகிறது. மேலும், உலகமெங்கும் விபத்துக்கள் உயிர்கொல்லி நிகழ்வு களாகியுள்ளன. கி.மு. 14ம் நூற்றாண்டில், ஹிப்போகிரட்ஸ் கை, கால்களில் எலும்பு முறிவு சிகிச்சை பற்றி விளக்கினார். இந்தியாவில், இன்றும் பாரம்பரியமாக எலும்பு முறிவிற்குச் சிகிச்சையளிப்பவர்கள் உள்ளனர். எலும்பு முறிவிற்கு நவீனக்
காலச் சிகிச்சையும் உள்ளன. இவைகள் அறிவியல் சார்ந்த, நேர்த்தியான சிகிச்சைகளாகும்.  
**ஆலம்பால் தைலம்(Alampal oil)**  
ஆலம்பால் நல்லெண்ணெய் தெற்றி வேர் நன்னாரி வேர் சிவதை வின் பிசின் இவற்றை பொடி செய்து தைல பதமாக காட்சி தடவி வர அடிபட்ட காயம் வீக்கம் வேதனை எலும்பு முறிவு போன்றவற்றிற்கு பயன்படுகிறது
# எலும்பு முறிவு

## எலும்பு முறிவின் வகைகள்

### பச்சைக் கொம்பு முறிவு

இவ்வகை எலும்பு முறிவு குழந்தைகளுக்கு ஏற்படுகிறது. இதில் முறிவு முழுமையற்றதாகவும், கார்டெக்சின் ஒரு பகுதி ஒட்டிய நிலையிலும் காணப்படும்.
# எலும்பு முறிவு

## எலும்பு முறிவின் வகைகள்

### மூடிய முறிவு

இவ்வகை முறிவினால் ஏற்படும் இரத்தக் கட்டு வெளியில் காணப்படுவதில்லை.
# எலும்பு முறிவு

## எலும்பு முறிவின் வகைகள்

### திறந்த முறிவு

இவ்வகை முறிவினால், ஏற்படும் இரத்தக் கட்டு, திறந்த காயத்தின் வழியாக வெளியில் நன்கு தெளிவாகக் காணப்படும். இது ஒரு மிக மோசமான காயம். இதன் வழியாகக் கேடு விளைவிக்கும் கிருமிகள் உடலிற்குள் நுழையும் அபாயம் உண்டு.
# எலும்பு முறிவு

## எலும்பு முறிவின் வகைகள்

### நோய்நிலை முறிவு

மெலிந்த எலும்புகளில் ஏற்படும் ஒரு சிறிய மோதல், இம்முறிவிற்குக் காரணமாகிறது. இது ஹைபர்
பாராதைராய்டிசத்தின் விளைவால் ஏற்படுகிறது.
# எலும்பு முறிவு

## எலும்பு முறிவின் வகைகள்

### அழுத்த முறிவு

தொடர்ச்சியாக, நீண்ட காலத்திற்கு, எலும்பின் ஓரிடத்தில் ஏற்படும் அழுத்தம், இவ்வகை முறிவிற்குக் காரணமாகும்.
# எலும்பு முறிவு

## எலும்பு முறிவின் வகைகள்

### பிறப்பு முறிவு

குழந்தை பிறக்கும் தருவாயில், குழந்தையின் உடலில் ஏற்படும் முறிவு, பிறப்பு முறிவு எனப்படும்.
# எலும்பு முறிவு

## எலும்பு முறிவு ஏற்படும் விதம்

நேரடியாகவோ அல்லது மறைமுகமாகவோ எலும்பின் மீது ஏற்படும் மோதலே எலும்பு முறிவிற்குக் காμணமாகும். நேரடி மோதலினால், எந்த இடத்தில் மோதல் நடைபெறுகிறதோ அந்த இடத்தில் எலும்பு முறிவு ஏற்படுகிறது. மறைமுக மோதலினால், ஓரிடத்திலிருந்து மற்றொரு இடத்திற்கு, மோதலினால் ஏற்பட்ட அழுத்தம் கடத்தப்பட்டு வேறு இடத்தில் எலும்பு முறிவு ஏற்படுகிறது. எலும்பின் மீது ஏற்படும் சுழற்சி அல்லது எலும்பின் திருகல்,சரிவான (oblique) எலும்பு முறிவை ஏற்படுத்துகிறது. எலும்பு முறிவு எவ்வாறு ஏற்பட்டது என்பதைத் தெரிந்து கொள்வது மிகவும் அவசியம். அதன் மூலம், எலும்பு முறிவுப் பகுதி மேலும் மோசமாகாமல் தடுக்க முடியும். ஒருவர் தென்னை மரத்திலிருந்தோ அல்லது உயரமான கட்டிடத்திலிருந்தோ கீழே விழுந்தால் எலும்புகளில் முறிவு ஏற்படும். இதில் ஏற்படும் எலும்பு முறிவு நேரடியாக ஏற்பட்டது. இதன் பக்க விளைவாக முதுகெலும்புத் தொடரில் ஏற்படும் எலும்பு முறிவு மறைமுக மோதலினால் தோன்றியதாகும்.
# முன்ஷி-அய்யங்கார் உடன்பாடு

**முன்ஷி-அய்யங்கார் உடன்பாடு** அல்லது **முன்ஷி-அய்யங்கார் வாய்ப்பாடு** (Munshi-Ayyangar Formula) இந்திய ஆட்சிமொழிக் கொள்கையை வரையறுத்த ஒரு ஒப்பந்தமாகும். இந்திய அரசியலமைப்புச் சட்டத்தை இயற்றிய முதலாம் நாடாளுமன்றத்தில் இந்தி ஆதரவாளர்களுக்கும் எதிர்ப்பாளர்களுக்கும் ஏற்பட்ட கருத்து வேறுபாடுகளால், இரு தரப்பினரும் தங்கள் கொள்கைகளை சிறிது விட்டு கொடுத்து சமரசம் செய்து கொண்டனர். கே. எம். முன்ஷி – கோபாலசாமி அய்யங்கார் ஆகியோரால் வடிவமைக்கப் பட்ட இவ்வொப்பந்தத்தால் இந்தியும் ஆங்கிலமும் இந்தியக் குடியரசின் ஆட்சி மொழிகளாயின.
# முன்ஷி-அய்யங்கார் உடன்பாடு

## பின்புலம்

பிரித்தானிய ஆட்சியின் கீழ் இந்தியா இருந்த போது, ஆங்கிலம் நாட்டின் ஆட்சிமொழியாக பயன்படுத்தப்பட்டது. அரசு எந்திரத்தின் மொழியும், சட்டங்கள் இயற்றும் மொழியும் ஆங்கிலமே. இந்திய விடுதலைப் போராட்டம் சூடு பிடித்த போது, இந்திய மக்களை ஒருங்கிணைக்க ஒரு பொது மொழி தேவை என காந்தி கருதினார். அதற்கு பெரும்பாலோனோர் பேசும் இந்துஸ்தானி (உருது மற்றும் இந்தி க்கு பொதுவான மொழி) தேர்ந்தெடுக்கப்பட்டு, தென்னிந்தியர்களிடையே அதை பரப்ப ஹிந்தி பிரச்சார் சபா தோற்றுவிக்கப்பட்டது. 1925 இல் இந்திய தேசிய காங்கிரசின் அலுவலக மொழியாக இந்துஸ்தானி அங்கீகரிக்கப்பட்டது. சுதந்திர இந்தியாவிலும் அதுவே தேசிய மொழியாக இருக்க வேண்டுமென நேருவும் காந்தியும் கருதினர்.
# முன்ஷி-அய்யங்கார் உடன்பாடு

## முதலாம் நாடாளுமன்றம்

ஆகஸ்ட் 1947 இல் இந்தியாவிற்கு சுதந்திரம் வழங்க பிரிட்டன் ஒப்புக் கொண்டது. புதிய நாட்டின் அரசியலமைப்புச் சட்டத்தை உருவாக்க, இந்தியாவின் முதலாவது நாடாளுமன்றம் (இந்திய அரசியலமைப்பு நிர்ணய மன்றம்) 1946 டிசம்பரில் கூட்டப்பட்டது. நாடாளுமன்ற உறுப்பினர்கள், மாகாணங்களின் சட்ட மன்றங்களில் இருந்து தேர்ந்தெடுக்கப்பட்டனர். அரசியலமைப்பு சட்டத்தை உருவாக்கும் பணி 1949 வரை மூன்றாண்டுகள் நடைபெற்றது. ராஜேந்திர பிரசாத் இந்த அவையின் தலைவராக செயல்பட்டார்.
# முன்ஷி-அய்யங்கார் உடன்பாடு

## மொழிப் பிரச்சனை

. முன்ஷி படேலுக்கு பின்னால் அமர்ந்திருக்கிறார்]]
புதிய நாடாளுமன்றம் கூடிய முதல் நாளே மொழிப் பிரச்சனை எழுந்தது. பம்பாய், ஐக்கிய மற்றும் மத்திய மாகாணங்களின் உறுப்பினர்கள், அரசியலமைப்புச் சட்டம் இந்தியில் தான் எழுதப்பட வேண்டும் என்று கூச்சலிட்டனர். ஐக்கிய மாகாணங்கள் உறுப்பினர் துலேக்கர் “இந்துஸ்தானி தெரியாதவர்கள் நாட்டை விட்டு வெளியேறி விடலாம். இம்மன்றத்தை விட்டும் வெளியேறி விடலாம்” என்று கூச்சலிட்டார். பிரதமர் நேருவின் தலையீட்டால், ஆங்கிலத்தில் விவாதங்கள் நடத்தவும், சட்டங்கள் இயற்றவும் பின்னர் அவற்றை இந்துஸ்தானியில் மொழி பெயர்க்கவும் முடிவானது.  
துலேக்கர், அல்குராய் சாஸ்திரி, பால்கிருஷ்ண ஷர்மா, புருஷோத்தம் தாஸ் டாண்டன், பாபுநாத் குப்தா, ஹரி விநாயக் படாஸ்கர், சேத் கோவிந்த் தாஸ் ஆகிய வட இந்திய உறுப்பினர்கள் இந்துஸ்தானி சுதந்திர இந்தியாவின் தனி தேசிய மொழியாகவும், ஆட்சி மொழியாகவும் இருக்க வேண்டுமெனக் கோரினர். இந்தி ஆதரவாளர்களிடையே இரு கோஷ்டிகள் இருந்தன – சுத்த இந்தி வேண்டுமென விரும்பியோர் (டாண்டன், கோவிந்த தாஸ், சம்பூர்னாந்த், ரவிஷங்கர் சுக்லா, கே. எம். முன்ஷி) மற்றும் இந்துஸ்தானி தேசிய மொழியாக வேண்டுமென விரும்பியோர் (நேரு, அபுல் கலாம் ஆசாத்). இந்துஸ்தானி உருது பேசும் மக்களும் எளிதில் பயன்படுத்தக் கூடிய மொழி என்பது இரண்டாவது கோஷ்டியினரின் வாதம்.  
வங்காள மொழி உறுப்பினர்களும், தென்னிந்திய உறுப்பினர்களுடன் சேர்ந்து கொண்டதால், எந்த கோஷ்டிக்கும் பெரும்பான்மை கிடைக்கவில்லை. யார், எந்த புதுத் திட்டத்தை கொண்டு வந்தாலும், அது மற்ற இரு கோஷ்டிகளுக்கும் ஏற்புடையதாக இல்லை. அரசியலமைப்புச் சட்டத்தை சமர்பிக்க இறுதி காலக்கெடு நெருங்க நெருங்க குழப்பம் மேலும் அதிகமாகியது.
# முன்ஷி-அய்யங்கார் உடன்பாடு

## சமரசம்

இந்நிலையில் அக்டோபர் 1949 இல், இந்திக் குழுவின் பிரதிநிதி கே. எம் முன்ஷியும், தென்னிந்தியக் குழுவின் பிரதிநிதி கோபாலசாமி அய்யங்காரும், பேச்சுவார்த்தை நடத்தி இரு பிரிவினரும் ஏற்றுக்கொள்ளத் தக்க ஒரு சமரச உடன்பாட்டை உருவாக்கினர். இது முன்ஷி அய்யங்கார் வாய்ப்பாடு என்று வழங்கப்பட்டது. பெரும்பான்மை உறுப்பினர்களுக்கு திருப்தி அளித்ததால், இவ்வாய்ப்பாடே புதிய இந்தியக் குடியரசின் மொழிக் கொள்கைக்கு அடிப்படையாக மாறியது.
# முன்ஷி-அய்யங்கார் உடன்பாடு

## விளைவுகள்

முன்ஷி-அய்யங்கார் உடன்பாட்டின்படி அரசியலமைப்புச் சட்டத்தின் பதினேழாவது பிரிவு இயற்றப் பட்டது. இந்தியக் குடியரசுக்கு தனியாக தேசிய மொழி எதுவும் குறிப்பிடப்படவில்லை. மாறாக ஆட்சி/அலுவல் மொழிகள் மட்டுமே வரையறுக்கப்பட்டன. புதிய ஆட்சி மொழிக் கொள்கையின் முக்கிய அம்சங்கள் (பதினேழாம் பிரிவின் உட்பிரிவுகள்):  
| 343 | தேவநாகரி எழுத்தில் எழுதப்படும் இந்தியே இந்தியாவின் ஆட்சி மொழி. ஆனால் பதினைந்தாண்டுகளுக்கு ஆங்கிலமும் ஆட்சி மொழியாக இருக்கும். |
| --- | --- |
| 344 | ஐந்தாண்டுகள் கழித்து, இந்தியை தனிப்பெரும் ஆட்சி மொழியாக்க ஒரு ஆட்சிமொழிக் குழு அமைக்கப்பட வேண்டும். |
| 345 | மத்திய மாநில அரசுகளுக்கிடையே ஆட்சி மொழியில் மட்டும் தகவல் பரிமாற்றம் செய்யப்பட வேண்டும். |
| 348 | சட்டமொழியாக ஆங்கிலம் பயன்படுத்தப்படும். |
| 351 | இந்தி மொழியைப் பரப்புவது மத்திய அரசின் கடமை. |
| } |  |  
343 ஆம் உட்பிரிவில் குறிப்பிட்டபடி 1965 இல் இந்தியை தனி ஆட்சி மொழியாக்க நடுவண் அரசு முயன்றபோது தமிழ்நாட்டில் இந்தி எதிர்ப்புப் போராட்டங்கள் ஏற்பட்டன. அதனால் இன்றுவரை இந்தி, ஆங்கிலம் இரண்டுமே இந்தியக் குடியரசின் ஆட்சி மொழிகளாக இருந்து வருகின்றன.
# பண்டார வன்னியன்

**பண்டார வன்னியன்** (*Pandara Vanniyan*) அல்லது **வன்னியன்** என்பவர் வன்னி நாட்டு இறுதி அரசரும் வன்னி நாட்டை ஆண்ட தமிழ் மன்னரும் ஆவார். இவரின் போர் திறமை மிகவும் வியக்கத்தக்க வகையில் இருந்தது என்பது 1782இல் லூயி என்கிற டச்சு ஆட்சியாளர் ஒருவர் எழுதிய நூல் வாயிலாகத் தெரியவருகிறது. அதில் லூயி டச்சுக்காரர்களான நாங்கள் உலகில் எங்கெங்கெல்லாமோ போரிட்டோம் ஆனால் இத்தகைய மாபெரும் வீரத்தினை இந்த மாவீர மன்னனை தவிர்த்து வேறொரு அரசனிடமும் கண்டதில்லை என எழுதி இருந்தார். இவர் இலங்கையில் பிரித்தானிய காலனித்துவத்தை எதிர்த்துப் போராடி மடிந்தார்.
# பண்டார வன்னியன்

## இதனையும் பார்க்க

- பண்டாரவன்னியன் (கூத்து)
# மதுரை சுல்தானகம்

**மதுரை சுல்தானகம்** அல்லது **மாபார் சுல்தானகம்** , பதினான்காம் நூற்றாண்டில் மதுரையைத் தலைநகராகக் கொண்டு செயல்பட்ட ஒரு சிற்றரசாகும். பாண்டிய பேரரசு வீழ்ச்சியடைந்தபின் நடைபெற்ற இஸ்லாமிய படையெடுப்புகளால் தோன்றிய இந்த சுல்தானகம், பின்னர் விஜயநகரப் பேரரசின் படையெடுப்புகளால் அழிக்கப்பட்டது. இதுவே தமிழகத்தில் தொடர்ச்சியாக ஆட்சி புரிந்த ஒரே இஸ்லாமிய அரசு.
# மதுரை சுல்தானகம்

## ஆட்சி குறிப்புகள்

மதுரை சுல்தானகத்தைப் பற்றி அறிய இரு சமகாலத்திய சான்றுகளை வரலாற்று ஆசிரியர்கள் பயன்படுத்துகிறார்கள். இபுனு பதூதாவின் குறிப்புகளும், கங்கதேவியின் மதுரா விஜயம் இரண்டுமே, மதுரை சுல்தான்களை கொடுங்கோலர்களாகவும், இந்து குடிமக்களை கொடுமை படுத்தியவர்களாகவும் சித்தரிக்கின்றன. கியாத்துதீன் இந்துகளுக்கு இழைத்த கொடுமைகளைக் கண்டு மனம் வருந்திய பதூதா, “இக்கொடுமைகளின் காரணமாகவே இறைவன், கியாத்துதீனின் மரணத்தை துரிதப்படுத்தினார்” என்று குறிப்பிடுகிறார். மதுரா விஜயம் “குளிக்கும் பெண்களின் மார்பில் பூசிய சந்தனம் கலந்து வெளிர் நிறமாக ஓடிய தாமிரபரணி, சுல்தான்களின் ஆட்சியில் பலியிடப்பட்ட பசுக்களின் ரத்தம் கலந்து சிவந்து ஓடியது” எனக் குறிப்பிட்டுகிறது.
# மதுரை சுல்தானகம்

## அழிவு

கிபி 1378ல் விஜயநகரப் பேரரசர் முதலாவது புக்கா ராயனின் மகன் இளவரசர் குமார கம்பணன், மதுரை சுல்தான்களை வென்றார். பின்னர் மதுரையில் மதுரை நாயக்கர்கள் ஆட்சி நிறுவப்பட்டது.
# திருச்சி லோகநாதன்

**திருச்சி லோகநாதன்** (*Thiruchi Loganathan*; 24 சூலை 1924 - 17 நவம்பர் 1989) தமிழ்த் திரைப்பட முதல் பின்னணிப் பாடகர். பல திரையிசைப் பாடல்களைப் பாடியவர்.
# திருச்சி லோகநாதன்

## வாழ்க்கைச் சுருக்கம்

திருச்சி மலைக் கோட்டை மாநகரில் நகைத்தொழில் செய்த சுப்ரமணியன் என்பவருக்கு மகனாகப் பிறந்தவர் லோகநாதன். இவர் பெயரில் உள்ள T என்ற எழுத்து திருச்சிராப்பள்ளியைக் குறிப்பதாகும்.  
நடராஜன் என்பவரிடம் முறையாக இசை பயின்றார். சிறுவயதில் ஜி. ராமநாதன் இசையமைத்த பாடல்களை விருப்பமாகப் பாடுவார்.  
லோகநாதன் நகைச்சுவை நடிகை சி. டி. ராஜகாந்தத்தின் மகள் ராஜலெட்சுமி என்பவரை மணம் புரிந்தார். இவர்களுக்கு டி. எல். மகராஜன், தீபன் சக்ரவர்த்தி ('பூங்கதவே தாழ் திறவாய்' என்ற பாடலை நிழல்கள் திரைப்படத்தில் பாடியவர்), தியாகராஜன் என மூன்று ஆண் பிள்ளைகள் உள்ளனர்.
# திருச்சி லோகநாதன்

## திரைப்படங்களில்

இவர் பாடிய முதல் திரைப்பட பாடல் *காசினிலே நாங்கள் வாழ்வதே* எனத் தொடங்கும் பாடல், 1947 இல் எம். ஜி. ராமச்சந்திரன் கதாநாயகனாக நடித்த முதல் படமான ராஜகுமாரியில் எஸ். எம். சுப்பையா நாயுடுவின் இசையமைப்பில் கே. வி. ஜானகியோடு இணைந்து பாடினார். தொடர்ந்து கஞ்சனில் *பிச்சைக்காரன் ஆனேன்*, *அத்தை மகளே நில்லாய்*, *நீலவான் நிலவே* ஆகிய பாடல்களையும், அபிமன்யுவில் சகாதேவனாக நடித்தும் இருக்கிறார்.
# திருச்சி லோகநாதன்

## திருச்சி லோகநாதன் பாடிய பாடல்கள்

- கல்யாண சமையல் சாதம் (மாயா பஜார்)
- ஆசையே அலைபோலே (தை பிறந்தால் வழி பிறக்கும்)
- அடிக்கிற கைதான் அணைக்கும் (வண்ணக்கிளி)
- என்று தணியும் இந்த சுதந்திர தாகம் (கப்பலோட்டிய தமிழன்)
- உலவும் தென்றல் காற்றினிலே (மந்திரி குமாரி)
- புருஷன் வீட்டில் வாழப்போகும் பெண்ணே (பானை பிடித்தவள் பாக்கியசாலி)
- வில்லேந்தும் வீரரெல்லாம் (குலேபகாவலி)
- பொன்னான வாழ்வு (டவுன்பஸ்)
# திருச்சி லோகநாதன்

## பாடல்கள் இடம்பெற்ற திரைப்படங்கள்

1. பட்டினத்தார் (1962 திரைப்படம்)
# திருச்சி லோகநாதன்

## குறிப்பிடத்தகுந்த இரண்டு நிகழ்வுகள்

- நகைச்சுவை நடிகர் கே. ஏ. தங்கவேலு வீட்டு நவராத்திரி கொலுவில் மதுரை சோமு பாடிய பாடலை இரசித்து தான் கையில் வைத்திருந்த வெள்ளி வெற்றிலைப் பெட்டியைப் பரிசளித்தார்.
- சிவாஜிகணேசன் நடித்த தூக்குத் தூக்கி திரைப்படத்தில் இடம்பெற்ற 8 பாடல்களையும் வாய்ப்பு வந்தபோது ஒரு பாடலுக்கு ரூ 500 சம்பளம் கேட்டார். தயாரிப்பாளர்கள் சம்பளத்தைக் குறைக்கச் சொல்ல "மதுரையிலிருந்து புதுசா ஒருத்தர் வந்திருக்கார், அவரை பாடச் சொல்லுங்க" என்று கூறிவிட்டார். திருச்சி லோகநாதன் சுட்டிக்காட்டிய அந்த மதுரைக்காரர் டி. எம். சௌந்தரராஜன் ஆவார்.
# சென்னை மாநில சட்டமன்றத் தேர்தல், 1957

சென்னை மாநிலத்தின் இரண்டாவது **சட்டமன்றத் தேர்தல் 1957** ஆம் ஆண்டு மார்ச் மாதம் நடை பெற்றது. ஏற்கனவே ஆட்சியில் இருந்த இந்திய தேசிய காங்கிரசு கட்சி மீண்டும் வெற்றி பெற்று ஆட்சியமைத்தது. காமராஜர் இரண்டாவது முறையாக தமிழகத்தின் முதல்வரானார்.
# சென்னை மாநில சட்டமன்றத் தேர்தல், 1957

## தொகுதிகள்

ஒருங்கிணைந்த சென்னை மாநிலத்தின் சட்டமன்ற உறுப்பினர்கள் எண்ணிக்கை 375. சென்னை மாநிலத்திலிருந்து அக்டோபர் 1, 1953 இல் ஆந்திரா பிரிந்து தனி மாநிலமாக உருவானது. கன்னடம் பேசப்படும் பெல்லாரி மாவட்டம் மைசூர் மாநிலத்துடன் இணைந்தது. இதனால் சென்னை சட்டமன்ற உறுப்பினர் எண்ணிக்கை 231 ஆகக் குறைந்தது. நவம்பர் 1 1956 இல் மாநில மறுசீரமைப்புச் சட்டத்தினால் மலபார் மாவட்டம் கேரள மாநிலத்துடன் இணைக்கப்பட்டதால், உறுப்பினர் எண்ணிக்கை 190 ஆகக் குறைந்தது. கேரளத்தின் தமிழ் பேசும் பகுதிகளான கன்னியாகுமரி மாவட்டம் மற்றும் செங்கோட்டை தாலுகா ஆகியவை சென்னை மாநிலத்தில் இணைந்தன. இதனால் உறுப்பினர் எண்ணிக்கை 205 ஆக உயர்ந்தது. இந்த 205 இடங்களுக்கே 1957 இல் தேர்தல் நடத்தப்பட்டது. 167 தொகுதிகளிலிருந்து இந்த 205 உறுப்பினர்கள் தேர்ந்தெடுக்கப்பட்டனர்.அப்போது இரட்டை உறுப்பினர் முறை வழக்கில் இருந்ததால் 38 தொகுதிகள் இரண்டு உறுப்பினர்களைத் தேர்ந்தெடுக்கும் உரிமை பெற்றிருந்தன. இவற்றுள் 37 தாழ்த்தப்பட்டவருக்கும் (SC) 1 பழங்குடியினருக்கும் (ST) ஒதுக்கப்பட்டிருந்தன. இரட்டை உறுப்பினர் தொகுதிகள், இந்திய அரசியலமைப்புச் சட்டத்தின் 332 ஆவது உட்பிரிவின்படி உருவாக்கப்பட்டன. உறுப்பினர்களை தேர்ந்தெடுக்கும் முறை மக்கள் பிரதிநிதித்துவ சட்டம், 1950 இல் விவரிக்கப் பட்டிருந்தது. ஒரு லட்சத்திற்கு மிகுந்த வாக்காளர்களைக் கொண்ட தொகுதிகளுக்கே இரண்டு உறுப்பினர்கள் தேர்ந்தெடுக்கப்பட்டனர். இத்தொகுதிகளில் இரு வேட்பாளர் பட்டியல்கள் இருந்தன - பொதுப் பட்டியல் மற்றும் தனிப் பட்டியல். வாக்காளர்கள் இரு பட்டியல்களுக்கும் தனித்தனியே இருமுறை வாக்களிக்க வேண்டும். வெற்றி பெற்ற இரு வேட்பாளர்கள் பின்வருமாறு தேர்ந்தெடுக்கப் பட்டனர்.  
- **தனி உறுப்பினர்** - தனிப் பட்டியலில் உள்ள SC/ST வேட்பாளர்களுள் அதிக வாக்குகள் பெற்றவர்
- **பொது உறுப்பினர்** - தனி உறுப்பினரைத் தவிர்த்த ஏனைய வேட்பாளர்களுள் அதிக வாக்குகள் பெற்றவர் (இவர் பொதுப் பட்டியலிலும் இருக்கலாம், தனிப் பட்டியலிலும் இருக்கலாம்)  
இம்முறையினால் சில சிக்கல்கள் உண்டாகின. சில தொகுதிகளில் (எ.க கோவை -2 தொகுதி) இரு உறுப்பினர்களுமே தனிப் பட்டியலிருந்து தேர்ந்தெடுக்கப்பட்டனர். இத்தகைய சிக்கல்களால் 1961 இல் இரட்டை உறுப்பினர் முறை நீக்கப்பட்டு தற்போதுள்ள தனித் தொகுதி முறை அமல்படுத்தப்பட்டது.
# சென்னை மாநில சட்டமன்றத் தேர்தல், 1957

## கட்சிகள்

1946 ஆம் ஆண்டு முதல் சென்னை மாநிலத்தை ஆண்டு வந்த காங்கிரசு, காமராஜரின் தலைமையில் செயல்பட்டு வந்தது. அவரே முதல்வராகவும் இருந்தார். காமராஜர், பெரியார் ஈ வே. ராமசாமியின் திராவிடர் கழகத்தின் ஆதரவையும் பெற்றிருந்தார். முந்தைய தேர்தலைப் போலவே இம்முறையும் காங்கிரசில் உட்கட்சிப் பூசல் இருந்தது. 1954 இல் முதல்வர் பதவியை ராஜினாமா செய்திருந்த ராஜகோபாலாச்சாரி, தன் ஆதரவாளர்களுடன் காங்கிரசை விட்டு வெளியேறி காங்கிரசு சீர்திருத்தக் குழு என்ற புதிய கட்சியைத் தொடங்கினார் (சில ஆண்டுகளில் அதுவே சுதந்திரா கட்சியாக மாறியது). 1952 இல் ந.டந்த முந்தைய தேர்தலில் முக்கிய எதிர் கட்சியாக இருந்த இந்திய கம்யூனிஸ்ட் கட்சி முன்னிருந்த மக்கள் ஆதரவை இழந்து விட்டது. அதன் இடத்தை 1949 இல் தோன்றிய திராவிட முன்னேற்றக் கழகம் (திமுக) பிடித்துக் கொண்டது. மேற்குறிப்பிட்ட கட்சிகளைத் தவிர முஸ்லிம் லீக், ஆச்சார்யா கிருபாளினியின் பிரஜா சோஷ்யலிஸ்ட் கட்சி, முத்துராமலிங்கத் தேவரின் ஃபார்வார்டு ப்ளாக் போன்ற கட்சிகளும் இந்த தேர்தலில் போட்டியிட்டன.
# சென்னை மாநில சட்டமன்றத் தேர்தல், 1957

## அரசியல் நிலவரம்

பதினோரு ஆண்டுகள் தொடர்ந்து ஆட்சியில் இருந்த காங்கிரசு காமராஜரின் தலைமையில் பலம் பொருந்திய கட்சியாக மாறியிருந்தது. ஆந்திர மாநிலம் பிரிந்து போனதால் கம்யூனிஸ்டுகள் பலமிழந்திருந்தனர். பெரியாரின் ஆதரவால் மேலும் வலுவடைந்திருந்த காங்கிரசு, இந்தத் தேர்தலை பெரும் பலத்துடன் சந்தித்தது. 1952 தேர்தலில் நேரடியாகப் போட்டியிடாத தி, மு. க, 1956 இல் நடந்த திருச்சிப் பொதுக் குழு கூட்டத்தில் தேர்தலில் போட்டியிட முடிவு செய்தது. தேர்தல் ஆணையத்தால் அங்கீகரிக்கப்பட்ட கட்சியாக இல்லாததால், தி. மு. க உறுப்பினர்கள் சுயேட்சைகளாகப் போட்டியிட்டனர். கா. ந. அண்ணாதுரை, க. அன்பழகன், மு. கருணாநிதி, என். வி. நடராஜன், சத்யவாணி முத்து உட்பட திமுக வினர் 117 சட்டமன்றத் தொகுதிகளிலும், 8 நாடாளுமன்றத் தொகுதிகளிலும் போட்டியிட்டனர். ராஜகோபாலாச்சாரியின் சீர்திருத்த காங்கிரசு 55 சட்டமன்றத் தொகுதிகளிலும், 12 நாடாளுமன்றத் தொகுதிகளிலும் போட்டியிட்டது. காமராஜரின் ஆட்சி காலத்தில் பல தமிழர்கள் உயர் பதவிகளில் நியமிக்கப்பட்டதால், திமுகவின் தமிழ் தேசியவாதம் சற்றே வலுவிழந்தது. எனவே திமுகவின் தேர்தல் அறிக்கையில் பொருளாதார பிரச்சனைகளுக்கும் இடமளிக்கப்பட்டது.
# சென்னை மாநில சட்டமன்றத் தேர்தல், 1957

## முடிவுகள்

மார்ச் 31 இல் வாக்குப்பதிவு நடைபெற்றது. மொத்தம் 47 சதவிகித வாக்குகள் பதிவாகின.  
| காங்கிரசு | 151 | திமுக | 13 | காங்கிரசு சீர்திருத்தக் குழு | 9 |  |
| --- | --- | --- | --- | --- | --- | --- |
| இந்திய கம்யூனிஸ்ட் | 4 |  |  |  |  |  |
| ஃபார்வார்டு ப்ளாக் | 3 |  |  |  |  |  |
| பிரஜா சோஷ்யலிஸ்ட் கட்சி | 2 |  |  |  |  |  |
| சோஷ்யலிஸ்ட் கட்சி | 1 |  |  |  |  |  |
| சுயேட்சைகள் | 22 |  |  |  |  |  |
| மொத்தம் (1957) | 151 | மொத்தம் (1957) | 13 | மொத்தம் (1957) | 41 |  |
| மொத்தம் (1952) | 152 | மொத்தம் (1952) | n/a | மொத்தம் (1952) | n/a | } |  
காங்கிரசு 45% வாக்குகள் பெற்றது. திமுக 14 சதவிகிதமும் சீர்திருத்த காங்கிரசு 8 சதவிகிதமும் பெற்றன.
# சென்னை மாநில சட்டமன்றத் தேர்தல், 1957

## ஆட்சி அமைப்பு

காங்கிரசு தனிப்பெரும்பான்மை பெற்று, காமராஜர் இரண்டாம் முறை முதல்வரானார். அவரது அமைச்சரவையில் (1 ஏப்ரல் 1957 - 1 மார்ச் 1962) இடம் பெற்றிருந்தவர்கள்  
| காமராஜர் | முதல்வர், திட்டப்பணி, மகளிர் மேம்பாடு |  |
| --- | --- | --- |
| எம். பக்தவத்சலம் | உள்துறை |  |
| சி.சுப்பிரமணியம் | நிதி |  |
| ரா. வெங்கட்ராமன் | தொழில் |  |
| எம். ஏ. மாணிக்கவேல் நாயக்கர் | வருவாய் |  |
| பி. கக்கன் | பொதுப் பணிகள் |  |
| வி. இராமையா | மின்சாரம் |  |
| லூர்தம்மாள் சைமன் | உள்ளாட்சி | } |
# சென்னை மாநில சட்டமன்றத் தேர்தல், 1957

## மேலும் பார்க்க

- சென்னை மாநிலத்தில் இந்திய நாடாளுமன்றத் தேர்தல், 1957
- இந்தியப் பொதுத் தேர்தல், 1957
# சின் அரசமரபு

**சின் அரசமரபு** (*Qin Dynasty*, ; tɕʰǐn tʂʰɑ̌ʊ̯) கிமு 221 இருந்து 206 வரை சீனா வட மேற்குப் பகுதியை ஆண்ட வம்சம் ஆகும். 15 ஆண்டுகளே நிலைத்தாலும் சீன வரலாற்றில் முக்கிய தாக்கத்தை இது ஏற்படுத்தியது. இக் காலப் பகுதியில் சட்டவாதம் தவிர்த்த பல சீன செவ்வியல் ஆக்கங்கள் அழிக்கப்பட்டன.
# சியா அரசமரபு

**சியா அரசமரபு** சீன வரலாற்றுப் பதிவுகளின் படி சீனாவை ஆட்சி செய்த முதலாவது அரசமரபு ஆகும். கிமு சுமார் 2000 ஆண்டுகளுக்கு முன் இந்த அரச மரபு ஆட்சிக்கு வந்தது. மரபு வழிச் செய்திகளின் படி இந்த அரசமரபு கிமு 2205 இருந்து 1766 சிறப்புற்று இருந்ததாக கூறப்படுகிறது.
# சாங் அரசமரபு

சீன மரபுவழி வரலாற்றுப் பதிவுகளின் படி **சாங் அரசமரபு** சீனாவை ஆண்ட இரண்டாவது அரசமரபு ஆகும். Xia Shang Zhou Chronology Project கருத்தின் படி இந்த அரசமரபு சீனாவை கிமு 1600 - 1046 காலப் பகுதியில் ஆட்சி செய்தது. இந்த வம்சத்தைப் பற்றிய தகவல்கள் பண்டங்களில் பொறிக்கப்பட்ட கல்வெட்டுக்களில் இருந்தும், விலங்கு ஓடுகளில் எழுதப்பட்ட சீன எழுத்துப் படங்களில் இருந்தும் கிடைக்கின்றன. மொழி வரலாற்றில், மிக தொன்மக் காலத்தில் கிடைத்த எழுத்து ஆதாரங்களில் இக்காலத்தவையும் அடங்கும்.
# நூறு சிந்தனைப் பள்ளிகள்

**நூறு சிந்தனைப் பள்ளிகள்** (The Hundred Schools of Thought) என்பது கிமு 770 - 221 காலப் பகுதியில் சீனாவில் இருந்த மெய்யிலாளர்கள், அவர்களின் சிந்தனைப் போக்குகள், பள்ளிகள் ஆகியவற்றைச் சுட்டுகிறது. இக் காலப் பகுதி போர்களையும் பல்வேறு சமூக அரசியல் நெருக்கடிகளையும் கொண்டிருந்தது எனினும், மெய்யியல் சிந்தனை நோக்கில் சீனாவின் பொற்காலப் பகுதியாக கருதப்படுகிறது. சீனாவின் சிறந்த மெய்யியலாளர்களான கன்பூசியசு, லா ஒசி, மோகி, யாங் சூ, மென்சியசு போன்றோர் இக் காலப் பகுதியைச் சேர்ந்தவர்கள்.
# நூறு சிந்தனைப் பள்ளிகள்

## மதிப்புக்குரிய வரலாற்றாளரின் ஆவணப் பதிவுகள் குறிப்பிடும் பள்ளிகள்

- கன்பூசியம்
- சட்டவியல் (சீன மெய்யியல்)
- தாவோயியம்
- மோகிசம்
- இயற்கையாளர்கள் சிந்தனைப் பள்ளி
- பெயரியல் (சீன மெய்யியல்) (ஏரணவாதிகள்)
# நூறு சிந்தனைப் பள்ளிகள்

## ஆன்சூ (ஆன்களின் நூல் - Han Shu) குறிப்பிடும் பள்ளிகள்

- இராசதந்திரிகளின் பள்ளி
- உழவர் சிந்தனைப் பள்ளி
- பல்வகைச் சிந்தனைகளின் பள்ளி
- சிறு பேச்சுப் பள்ளி
# நூறு சிந்தனைப் பள்ளிகள்

## பிற பள்ளிகள்

- யாங்கியம்
- படைத்துறைப் பள்ளி